Melestradurezh: krouet e voe kumun Sant-Teve e 1790. Gant al lezenn eus an 23 a viz Eost 1790 e voe lakaet Sant-Teve da benn ur chanton, hini Sant-Teve; teir chumun a oa ennañ: Plaodren, Sant-Teve ha Sterwenn; e Bann Gwened e oa. Lakaet e voe Sant-Teve en Arondisamant Gwened e 1800 ha dilamet ar chanton e 1801, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix: e Kanton Gwened-Reter e voe lakaet ar gumun e 1801.